PARLAMENTUL ROMÂNIEI

CAMERA  DEPUTAŢILOR




Comisia pentru muncă şi protecţie socială



Nr. 27/277/28 noiembrie 2002

R A P O R T

asupra proiectului de Lege privind acordarea unor drepturi băneşti personalului militar român care încadrează Comandamentul Brigăzii Multinaţionale de Pace din Europa de Sud-Est (SEEBRIG) pe perioada dislocării acestuia pe teritoriul României

În conformitate cu prevederile art.89 şi 107 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu proiectul de Lege privind acordarea unor drepturi băneşti personalului militar român care încadrează Comandamentul Brigăzii Multinaţionale de Pace din Europa de Sud-Est (SEEBRIG) pe perioada dislocării acestuia pe teritoriul României, trimis cu adresa nr. 546 din 5 noiembrie 2002.

1. 
La întocmirea prezentului raport, Comisia a avut în vedere avizele primite de la Consiliul Legislativ şi de la următoarele comisii:

2. Comisia juridică, de disciplină şi imunităţi;

3. Comisia pentru apărare, ordine publică şi siguranţă naţională.

Comisia a fost investită cu dezbaterea şi avizarea proiectului de lege mai sus menţionat în procedură obişnuită.

Proiectul de lege are ca obiect de reglementare suplimentarea veniturilor militarilor români care vor fi încadraţi în cadrul Nucleului Permanent al Comandamentului Brigăzii Multinaţionale de Pace din Sud-Estul Europei (SEEBRIG).

Comisia propune plenului aprobarea proiectului de lege pentru a preveni efectele negative generate de diferenţele de salarizare dintre personalul român ce compune Comandamentul SEEBRIG şi personalul militar similar care aparţine celorlalte state care au aderat la Acordul privind Forţa Multinaţională de pace din Europa de Sud-Est.

Proiectul de lege face parte din categoria legilor ordinare, conform prevederilor constituţionale.


La dezbaterea acestui proiect a participat ca invitat, dl maior Ilie Jan, consilier în cadrul Ministerului Apărării Naţionale.

La lucrările comisiei au fost prezenţi 15 deputaţi, din totalul de 20 membri ai comisiei.

În urma dezbaterii proiectului de lege în şedinţa din data de 27 noiembrie 2002, Comisia propune admiterea fără modificări a acestuia, cu unanimitate de voturi.

